బెంగళూరు, జనవరి 3 (ఆంధ్రజ్యోతి ప్రతినిధి): కర్ణాటక సహకార, చక్కెరశాఖ మంత్రి హెచ్.ఎస్ .మహదేవ ప్రసాద్ (58) గుండెపోటుకు గురై హఠాత్తుగా కన్నుమూశారు. చిక్కమగళూరు జిల్లా కొప్పలోని రిసార్టులో నిద్రలోనే గుండెపోటుకు గురై తుదిశ్వాస విడిచారు. ముఖ్యమంత్రి సిద్దరామయ్యకు ఆయన అత్యంత ఆప్తుడు. ఐదుసార్లు శాసనసభకు ఎన్నికయ్యారు. చామరాజనగర్ జిల్లా ఇనచార్జి మంత్రిగా ఉన్నారు. మహదేవప్రసాద్కు భార్య, కుమారుడు, కుమార్తె ఉన్నారు. కొప్పలో ఓ కార్యక్రమంలో పాల్గొనేందుకు సోమవారం రాత్రి విచ్చేసిన ఆయన రిసార్టులో బస చేశారు. మంగళవారం ఉదయం ఎంతసేపైనా లేవకపోవడంతో మరో తాళం చెవితో గది తలుపులు తెరవగా.. ఆయన విగతజీవిగా కనిపించారు. తక్షణం అధికారులు ముఖ్యమంత్రికి ఈ విషయం తెలిపారు. భౌతికకాయాన్ని ప్రత్యేక అంబులెన్స్ లో మైసూరుకు తరలించారు. ప్రభుత్వం మూడు రోజుల పాటు సంతాపదినాలు ప్రకటించింది. మంత్రిమండలి అత్యవసరంగా సమావేశమై మహదేవ ప్రసాద్కు శ్రద్ధాంజలి ఘటించింది. స్వగ్రామం చామరాజనగర్ జిల్లా గుండ్లుపేట తాలూకా హాలహళ్ళిలో బుధవారం ఉదయం అంత్యక్రియలు జరుగుతాయి.
bengaluru, janavari 3 (aandhrajyoti pratinidhi): karnaataka sahakara, chakkerasakha mantri hehch.es .mahadeva prasad (58) gundepotuku gurai hataattugaa kannumuusaaru. chikkamagaluru jilla koppaloni resartulo nidralone gundepotuku gurai tudishwasa vidichaaru. mukhyamantri siddaraamayyaku aayana atyanta aaptudu. aidusaarlu saasanasabhaku ennikayyaaru. chamarajanagar jilla inacharji mantrigaa unnaaru. mahadevaprasaadku bharya, kumarudu, kumarte unnaaru. koppalo oo kaaryakramamlo palgonenduku somavaram raatri vichesina aayana resartulo basa chesaru. mangalavaaram udayam entasepainaa levakapovadamto maro taalam chevitho gadi talupulu teravagaa.. aayana vigatajeevigaa kanipinchaaru. takshanam adhikaarulu mukhyamantriki ee vishayam telipaaru. bhautikakaayaanni pratyeka ambulens loo maisuruku taralinchaaru. prabhutvam moodu rojula paatu santaapadinaalu prakatinchindi. mantrimandali atyavasaramgaa samavesamai mahadeva prasaadku shraddhaanjali ghatinchindi. swagraamam chamarajanagar jilla gundlupeta taluka haalahallilo budhavaaram udayam antyakriyalu jarugutaayi.